section_heading: Povijest
paragraph_text: Tijekom 1917. i prve polovice 1918. dio bojišta koji je držala 5. armija je bio relativno miran. Položaji 5. armije napadnuti su od američkih snaga, te je u Bitci kod Saint-Mihiela (12. – 19. rujna 1918.) 5. armija poražena i prisiljena na povlačenje. Poslije navedene bitke Maxa von Gallwitza je na mjestu zapovjednika zamjenjuje general konjice Georg von der Marwitz, dotadašnji zapovjednik 2. armije, koji armijom zapovijeda sve do kraja rata. Ubrzo nakon promjene zapovjedništva, 5. armija je ponovno napadnuta u savezničkoj Ofenzivi Meuse-Argonne (26. rujna – 11. studenog 1918.), te je prisiljena na povlačenje koje je trajalo sve do kraja rata. Nakon završetka rata 5. armija se povlačila prema Njemačkoj sve do Bad Nauheima gdje je konačno i rasformirana 30. siječnja 1919. godine.